Lyonel Feininger

I Lyonel Charles Adrian Feininger (17 ya ing Julio 1871- 13 ya ing Enero 1956) métung yang Aleman-Americanung pintor ampóng mánimúnang talasúlung ning Expresionismo. Mégóbrá ya mú rin anting caricaturist ampóng talalalang comic strip. Míbayit ya ampóng méragul king Lakanbalén ning New York. Aniang 1887 miglakbé ya king Europa at mégáral yang kalalangan king Hamburg, Berlin ampóng Paris. Migumpisá ya ing carera nang cartoonista aniang 1894 at maragul ing méging tagumpé na kéni. Mégí ya mú ring comercial a caricaturist kilub ning aduang púlung banua. King edad a 36, mégóbrá ya antimóng talalalang king malagung kalalangan (fine art). Tutúring déng métung karéng maulagang talalalang ning clasical a modernismo. Dakal ya mú rin obrang fotografico, bukud karéng mápilang composicion king piano ampóng organ.